พอดีอยู่ต่างประเทศไปหาไม่สะดวก คันริมฝีปากล่างเป็นระยะ วูบวาบเห่อร้อน แล้วปลายลิ้นคันยิบๆ ต่อมรับรสที่ปลายลิ้น มันเป็นจุดแดงๆเหมือนจมูกที่มีสิวเสี้ยน เป็นจุดแดงที่เปิดขึ้นมานะครับ
สวัสดีค่ะ อาการคันริมฝีปากล่างแบบยิบๆ คันตรงปลายลิ้นร่วมด้วยดังกล่าวมา อาจจะเกิดมาจาก การมีการแพ้สัมผัสสารที่แพ้บริเวณริมฝีปากหรือภายในช่องปาก เช่นจากผลิตภัณฑ์ที่ใช้กับปาก อาหารที่รับประทานที่ประกอบไปด้วยส่วนผสมของโลหะนิกเกิล หรือเครื่องเทศบางชนิดได้ สาเหตุอื่นๆ เช่นการระคายเคืองจากการรับประทานอาหารที่มีรสจัด ร้อนจัด หรือเย็นจัด การมีผื่นภูมิแพ้ผิวหนังบริเวณริมฝีปาก การเลียริมฝีปากบ่อยเกินไป การติดเชื้อราหรือเชื้อแบคทีเรียที่เยื่อบุปาก เป็นต้นส่วนเรื่องจุดแดงๆที่บริเวณจมูกนั้น อาจเป็นรูขุมขนอักเสบ สิวอุดตัน การติดเชื้อแบคทีเรียที่ผิวหนัง ซึ่งไม่ควรไปแกะเกาบริเวณที่เป็น ใช้น้ำเปล่าหรือน้ำสบู่อ่อนๆล้างภายนอก ถ้าเป็นแค่สิวอุดตันเล็กๆ อาจจะหายไปได้เองส่วนเรื่องของอาการคันริมฝีปาก ก็ไม่ควรไปแกะเกาบริเวณที่เป็น หลีกเลี่ยงผลิตภัณฑ์หรืออาหารใดๆที่กระตุ้นให้มีอาการ หากอาการยังเป็นมากต่อเนื่อง คัน แดง มีปากลอกเยอะ ควรไปพบแพทย์เพื่อตรวจเพิ่มเติม